laion/Wikipedia-Exotic huggingface dataset:
שותפות ביחד

שותפות ביחד (באנגלית: Partnership 2Gether, לשעבר שותפות 2000 או Partnership 2000) היא יוזמה המקשרת בין 550 קהילות בכל העולם באמצעות 45 אזורי שותפות בישראל. תוכנית שותפות 2000 של הסוכנות היהודית הוקמה בשנת 1994 והיא מהווה דוגמה לשיתוף הפעולה המתמשך בין הסוכנות היהודית, הפדרציות היהודיות של צפון אמריקה (JFNA) ומגבית קרן היסוד. כמאמץ מקומי בעל השפעה לאומית, כל שותפות במסגרת התוכנית מספקת את ההזדמנות לחיבור בין קהילות בישראל ומחוצה לה. בתוך כך נרקמות ומשגשגות גם מערכות יחסים בינאישיות, באמצעות תהליך קהילתי משותף. יותר מ-10,000 מתנדבים עובדים יחדיו מדי שנה, בוחנים נושאים בעלי חשיבות מעלים לדיון תגובות מהשטח, קובעים אבני דרך, מציבים יעדים ומגדירים תקציבים להשגתם. המעורבות ושיתוף הפעולה יוצרים הפריה ותרומה הדדית בעיקר בתחומים ערכיים קהילתיים וחינוכיים ומספקים קרקע פורייה לפיתוח כלכלי. היוזמה זכתה פעמיים בקטגוריית התפוצות של פרס ירושלים לאחדות ישראל: ב-2016, על פעילות מסגרת "בתי ספר תאומים" המקשרת בין בתי ספר בישראל ובתי ספר יהודיים בעולם, וב-2024, על פעילותה הכללית ותרומתה לקהילות בעוטף עזה בעקבות מלחמת חרבות ברזל. פועלת מאז שנת 1997 במסגרת הפרויקט, כיוזמה משותפת של הפדרציה היהודית של לוס אנג'לס, עיריית תל אביב-יפו והסוכנות היהודית. מטרת השותפות היא העמקת תחושת השייכות לעם היהודי וחיזוק הקשר בין הקהילה היהודית בלוס אנג'לס לתושבי תל אביב-יפו. הפעילות נעשית בתחומי החינוך, הבריאות והרווחה וכן בתחום התרבות, בו נעשה ניסיון לקשר בין תעשיית הסרטים ההוליוודית המבוססת לבין זירת הקולנוע המתפתחת בישראל, סדנאות כוריאוגרפיה "גשר – דיאלוג כוריאוגרפי" בשיתוף מרכז סוזן דלל ואוניברסיטת קליפורניה בלוס אנג'לס ובנוסף מפגשים בתחום האופרה בשיתוף עם האופרה הישראלית החדשה. בשנת 1996 פתחו הפדרציה היהודית של שיקגו, עיריית קריית גת והמועצות האזוריות לכיש ושפיר את השותפות ביניהן ביוזמת הסוכנות היהודית. השותפות מקיימת חילופי נוער וסטודנטים ומעודדת פיתוח של אזורים שונים במועצות האזוריות ובקריית גת. קבוצות תגלית משיקגו מגיעות במהלך הטיול לאזור השותפות ומבצעות יום התנדבות כחלק מהתוכנית החינוכית. סטודנטים מאזור שיקגו מגיעים לאזור השותפות מדי קיץ להדריך בקייטנות כיפיאדה בקריית גת. נוסף על כך, סטודנטים ובוגרים מתנדבים בקריית גת במספר פרויקטים שכוללים גינה קהילתית למעוטי יכולת ומרכזי הקליטה בעיר. בשנת 2016 פתחו הפדרציה היהודית של דרום פאלם ביץ', מועצה מקומית זכרון יעקב ביוזמת הסוכנות היהודית את השותפות. יש תוכניות עם הקהילה לסטודנטים, נשים ועוד. בנוסף יש את תוכנית בתי ספר תאומים. בנוסף יש תוכנית הנוער אשר נוסעת למשלחת לדרום פאלם ביץ' מדי שנה. אתר האינטרנט הרשמי של שותפות ביחד מוסף מיוחד על "שותפות ביחד" בעיתון "הארץ" שותפות תל אביב לוס אנג'לס באתר הסוכנות היהודית זוכי תשע"ו 2016 באתר פרס ירושלים לאחדות ישראל הוכרזו הזוכים בפרס ירושלים לאחדות ישראל לשנת 2024, באתר מעריב אונליין, 30 במאי 2024
אננקה

אננקה (באנגלית: Ananke, ביוונית: Ανάγκη) הוא ירח של כוכב הלכת צדק. הוא התגלה על ידי סת' ברנס ניקולסון במצפה הר וילסון ב-1951. בתחילה נקרא הירח "Jupiter XII", כלומר הירח ה-12 של צדק, ולעיתים "אדרסטיאה" (Adrastea) ומאז 1975 קרוי על שמה של אננקה, אימם של אדרסטאה ויופיטר. אננקה נתן את שמו לקבוצת הירחים בה הוא נמצא, קבוצה של ירחים שמסלול ההקפה שלהם סביב צדק הוא בין 19.3 ל-22.7 מיליון קילומטר ונטייה של כ-150°. רדיוס מסלולו של אננקה סביב צדק הוא 21,280,000 ק"מ והוא מקיף את צדק כל 610.45 יממות. אננקה בעל נפח של 11,500 קמ"ק ושטח פנים של 2,500 קמ"ר. אננקה בעל קוטר ממוצע של 28 ק"מ ובעל מסה של ‎3.0×1016‎ ק"ג. מדיה וקבצים בנושא אננקה בוויקישיתוף ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
בני גולסון

בני גולסון (באנגלית: Benny Golson;‏ 25 בינואר 1929 – 21 בספטמבר 2024) היה סקסופוניסט טנור ומלחין ג'אז אמריקאי, אשר ניגן בעיקר בסגנונות הבי בופ וההארד בופ. בתקופת התיכון שלו בפילדלפיה, גולסון ניגן עם מוזיקאים צעירים ומבטיחים כגון ג'ון קולטריין, רד גרלנד, פילי ג'ו ג'ונס ורבים אחרים. אחרי שסיים את אוניברסיטת הווארד החל לנגן בלהקת רית'ם אנד בלוז תחת הובלתו של בול מוס ג'קסון. בלהקה פגש גולסון את טאד דמרון אשר היה הפסנתרן באותו ההרכב, ולימים נהיה להשפעה חשובה על כתיבתו של גולסון. בשנות החמישים ניגן גולסון בהרכבים של ליונל המפטון ודיזי גילספי. בנוסף לכך היה גולסון מופיע עם עוד כמה הרכבים, דוגמת ההרכב של ג'וני הודג'ז. כאשר עבד עם להקתו של האמפטון ב-1956 בהארלם גילה על מותו של החצוצרן קליפורד בראון, איתו יצא לו לעבוד תקופה קצרה, וכן הספיק להתחבר איתו. גולסון אז הלחין כמחווה את "אני זוכר את קליפורד", אשר נהיה לסטנדרט. גולסון הלחין עוד מספר קטעים שנהיו סטנדרטים. אחת התקופות הפוריות בחייו הייתה התקופה שבה היה חבר בהרכב שליחי הג'אז, עבורו היה המנהל המוזיקלי באלבום "Moanin'". בין המפורסמים שבקטעיו ניתן למנות את "Along Came Betty", "Whisper Not" ועוד. בין השנים 1959–1962 גולסון הוביל הרכב בשם ג'אזטט יחד עם החצוצרן ארט פארמר. לאחר מכן עבר לכתיבת מוזיקה עבור טלוויזיה ועבור קולנוע. בשנת 1983 הקים מחדש את ההרכב וחזר לנגן ולהופיע. בשנות התשעים ובשנות האלפיים זכה גולסון במספר פרסים, וחזר לתודעה הציבורית. גולסון אף הופיע בסרט טרמינל בתפקיד עצמו. רוב הצלחתו של גולסון הייתה כמלחין, הקטעים שלו היו מהקטעים המנוגנים ביותר בסצנת ההארד בופ, אך גם כנגן הצליח מאוד, ונחשב לאחד מהטנורים הגדולים בתקופת ההארד בופ. נפטר ב-21 בספטמבר 2024. בסרט טרמינל משנת 2004, ויקטור נבורסקי (טום הנקס) מגיע לשדה התעופה קנדי בניו יורק כשמטרתו לא ידועה. לקראת סוף הסרט, מתברר כי מטרתו הייתה להשלים את אוסף חתימות נגני הג'אז של אביו שהלך לעולמו ולא הצליח להגיע לכל 57 הנגנים הנערצים עליו, כשלמעשה חסרה לו חתימה אחרונה של הסקסופוניסט בני גולסון. עם יציאתו מנמל התעופה בסיום הסרט, נבורסקי נכנס לבית המלון עם תמונתו של גולסון ומוצא אותו במהלך חזרות אחרונות למופע. הוא מחתים אותו – ובכך משלים את האוסף – וחוזר למונית. מדיה וקבצים בנושא בני גולסון בוויקישיתוף אתר האינטרנט הרשמי של בני גולסון (באנגלית) בני גולסון, במסד הנתונים הקולנועיים IMDb (באנגלית) בני גולסון, באתר AllMovie (באנגלית) בני גולסון, במסד הנתונים הקולנועיים KinoPoisk (ברוסית) בני גולסון, באתר אפל מיוזיק (באנגלית) בני גולסון, באתר ספוטיפיי בני גולסון, באתר Last.fm (באנגלית) בני גולסון, באתר AllMusic (באנגלית) בני גולסון, באתר MusicBrainz (באנגלית) בני גולסון, באתר Discogs (באנגלית) בני גולסון, באתר Songkick (באנגלית) בני גולסון, באתר SecondHandSongs ראיון של ברק וייס עם גולסון (בעברית)
קארל גרינג

קארל גרינג (בגרמנית: Carl Theodor Göring (Goering);‏ 28 באפריל 1841, ברוהיים – 2 באפריל 1879, אייזנאך) היה שחמטאי גרמני. בשיאו היה במקום ה-12 בעולם. בשנת 1870 הגיע גרינג למקום השלישי בתחרות הראשונה של הקונגרס האוסטרי שהתקיימה בגראץ (ניצח: יוהאן ברגר). בשנת 1871 הגיע למקום הרביעי בתחרות קרפלד (הקונגרס התשיעי של מערב גרמניה, ניצח: לואיס פאולסן ), הגיע שלישי בתחרות לייפציג (הקונגרס הראשון של מרכז גרמניה, ניצח: אדולף אנדרסן), ניצח בתחרות ויסבאדן, הגיע למקום הרביעי בתחרות באד אמס (ניצח: שמואל מיזס ). בשנת 1872 הגיע גרינג למקום השלישי בתחרות אלטונה (הקונגרס השלישי של צפון גרמניה, ניצח: אדולף אנדרסן, הגיע שני בתחרות לייפציג 1876 (הקונגרס השני של מרכז גרמניה, ניצח: אדולף אנדרסן, הגיע חמישי בתחרות לייפציג 1877 (ניצח: לואיס פאולסן), הגיע חמישי בתחרות קלן 1877 (ניצח: יוהנס צוקרטורט) [1]. על שמו נקראת הסתעפות בפתיחה הסקוטית, גמביט גרינג. 1. ה4 ה5 2. פו3 פג6 3. ד4 ה:ד4 4. ג3 גרינג היה פרופסור ופילוסוף. הוא התאבד בשנת 1879. קארל גרינג, באתר צ'סגיימס (באנגלית) על גמביט גרינג מידע כללי
שידוך (פירושונים)

האם התכוונתם ל... יצירת קשר זוגי בין גבר לאישה שידוך – פעולת ההתאמה בין איש ואישה, במטרה להביאם בברית נישואים שידוך בחברה החרדית – מפגש בין גבר לאשה שמתקיים באמצעות שדכן או שדכנית שמקצועם להתאים בין הנפגש לנפגשת בעבור מתן שכר ותשלום באם יצא לפועל מודעת שידוכים – מודעה המתפרסמת בעיתון, ובה חיפוש בן/בת זוג, בדרך כלל למטרת נישואים שידוך הולם – רומן מאת ויקרם סת שידוכים (מחזה) – מחזה מאת ניקולאי גוגול בתורת המשחקים שידוך יציב – משחק שיתופי שמטרתו להתאים בין חברי שתי קבוצות לפי העדפותיהם שידוך רב-ערכי – שידוך שבו יש א-סימטריה בין הצדדים בתורת הגרפים שידוך (תורת הגרפים) (גם "זיווג") – אוסף של קשתות מאותו הגרף שאין בו שתי קשתות שנוגעות בצומת משותף אחר מַכְלֵב ("שדכן", "מהדק", "מהדק סיכות") – מכשיר המשמש לחיבור דפי נייר באמצעות כְּלִיבֵי־מתכת
מטען בתפזורת

מטען בתפזורת (באנגלית: Bulk cargo) הוא מטען סחורות, אשר נשלחות באמצעי תחבורה, בכמויות גדולות וכשהן לא ארוזות. המטען נפרק, או נשפך, אל תוך אמצעי התחבורה, באמצעות כף מחפר, או צינור, כשהוא במצב נוזלי או מוצק. בין אמצעי התחבורה המשנעים מטענים בתפזורת נמצאים: אוניות צובר, קרונות רכבת, או משאיות. סחורות בתפזורת מסווגות לסחורות יבשות או נוזליות. נושאת התפזורת הגדולה בעולם היא אוניית הצובר Berge Stahl, לה הדחק של 364,768 טון. נמל התפזורת העמוס בעולם הוא נמל ניו אורלינס. פחם גרעינים (חיטה, תירס, שעורה, אורז, שבולת שועל, שיפון, דורה, סויה, וכדומה) עפרת ברזל (וכן מטילי ברזל, שבבי ברזל, וכדומה) בוקסיט שבבי עץ צמנט כימיקלים (דשנים, פתיתי פלסטיק, אבקת שרף, וכדומה) מוצרי מזון יבשים (לחיות משק או לבני אדם: כופתאות אלפלפה, כופתאות הדרים, בוטנים, סוכר גולמי או מעובד, עמילן, וכדומה) תוצרי כרייה (חול, חצץ, עפרת נחושת, מלח, וכדומה) נפט גז טבעי במצב נוזלי בנזין כימיקלים מוצרי מזון נוזליים (שמן צמחי, מיצים, וכדומה) אוניית צובר משא הבורסה הבלטית מדיה וקבצים בנושא מטען בתפזורת בוויקישיתוף ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
הנדימקס

הנדימקס (אנגלית: Handymax), או סופרמקס (אנגלית: Supermax) היא קטגוריית גודל לאוניות צובר. אוניית הנדימקס אופיינית היא במעמס של 35,000 עד 60,000 טון. מידותיה של אוניית הנדימקס אופיינית הן 150–200 מטר אורך, אף שחלק ממסופי המטען בעולם מטילים הגבלות אורך בקטגוריית גודל זו. כך למשל ביפן, אורכן של האוניות הוא פחות מ-190 מטר. אוניות הנדימקס מודרניות הן במעמס של 52,000-58,000 טון, ובהן חמישה תאי מטען וארבעה עגורנים בעלי יכולת הרמה של 30 טון. ערך זה הוא קצרמר בנושא ימאות. אתם מוזמנים לתרום לוויקיפדיה ולהרחיב אותו.
קומפרסור

האם התכוונתם ל... מדחס אוויר – מכשיר שממיר כוח לאנרגיה קינטית על ידי דחיסה של אוויר אותו ניתן לשחרר לפי פקודה. קומפרסור (שמע) – מכשיר אלקטרוני, אשר מטרתו היא לצמצם את הטווח הדינמי של אות מסוים.
רשיד א-סולח

רשיד א-סולח (בערבית: رشيد الصلح; 1926 – 27 ביוני 2014) היה ראש ממשלת לבנון בשנים 1974–1975 וב-1992. א-סולח נולד למשפחה סונית ידועה ונבחר לראשונה לפרלמנט הלבנוני בשנת 1960. בשנת 1974 מונה א-סולח על ידי נשיא לבנון סולימאן פרנג'יה לתפקיד ראש הממשלה. מכהונתו זו הוא התפטר כעבור כשישה חודשים, בעקבות פרוץ מלחמת אזרחים בלבנון. בשנת 1992 מונה א-סולח בשנית לתפקיד ראש הממשלה, בעקבות התפטרותו של עומר כראמי מהתפקיד. הנשיא אליאס הראווי ביקש למנותו לתפקיד עד לקיום בחירות כלליות, הראשונות שהיו עתידות להיערך בלבנון לאחר תום מלחמת האזרחים בשנת 1990. כהונתו בתפקיד נמשכה כחמישה חודשים. בשנת 1996 פרש א-סולח מהחיים הציבוריים.
מיומנה

מיומנה היא להקה ישראלית רב-תחומית המשלבת תיאטרון מחול, תנועה, קול ומשחק, שמרכזה היה ב"בית מיומנה" ביפו העתיקה (כיום נמצא בית הלהקה בהרצליה, בקניון ארנה). השם מיומנה נגזר מן המילה "מיומנות". בקבוצה כחמישים אמנים ממדינות שונות, ובהם רקדנים, זמרים, שחקנים, אקרובטים ועוד. בשנת 1996, אילון נופר ובועז ברמן, יצרו את המופע הראשון מבית היוצר של מיומנה. ברמן ונופר אספו מכל רחבי העולם קבוצה קטנה של אמנים, כל אחד מרקע שונה ועם מגוון כישרונות. מועשרים מתהליך יצירה עם שחקנים רב-תרבותיים, כישרוניים ומלאי השראה, הקבוצה עודדה התפתחות והעמקת הכישרון האישי של כל אחד מהם בתחומו ובמקביל אפשרה לימוד מיומנויות נוספות ומכאן שמה של הלהקה – מיומנה, ב-2004 העלתה הלהקה מופע לילדים הנקרא "אדרבה". כיום (2014) למיומנה חברים ממעל לעשרים לאומים שונים, קבוצת מיומנה הפכה ליצואנית תרבות מהמובילות בישראל, עם צוות בינלאומי המסייר ובמקביל עם הופעות בבית מיומנה, הממוקם בנמל יפו העתיקה. בתחילת דרכה, הלהקה חקרה את הצלילים המיוצרים על ידי חפצים דוממים ומגוונים כגון מכלי אשפה, סנפירים וכדורי משחק על מנת ליצור מקצבים שונים במהלך ההופעה. עם השנים, החלה לחקור כלי נגינה שונים מכל העולם, לשלב אותם בהופעותיה השונות וליצור מגוון צלילים חדש. הצוותים השונים של הלהקה, המופיעים לעיתים בו-בזמן במקומות שונים בישראל וברחבי העולם. הלהקה שיתפה פעולה עם הרכבים וזמרים שונים ובניהם דין דין אביב, ריטה, ברי סחרוף, משינה, מתי כספי ומוזיקה האלקטרונית אינפקטד מאשרום. עם האחרונים הם יצרו גרסאות חדשות ליצירות ההרכב המשלבות אלמנטים של הלהקה (כדוגמת הטראק "Converting Vegetarians", שהגרסה המשולבת שלו הושמעה בהופעות העשור, הפריימרה לאלבום Converting Vegetarians 2 וIM20 של אינפקטד מאשרום). אילון נופר מתמחתה בכלי הקשה, מוזיקה אוריינטלית וריקודי בטן, ניגנה בהרכבים שונים וסיירה בעולם כמוזיקאית ורקדנית. בועז ברמן, למד באקדמיה למוסיקה ולמחול בירושלים ולמד בניו יורק נגינה על כלי הקשה אפרו-קובנים. כנגן כלי הקשה, מנהל מוזיקלי, מוזיקאי ומעבד מקצועי, הוא ליווה והקליט עם אמנים ישראליים ובינלאומיים מובילים רבים. בשנת 1996 אילון ובועז ברמן הגו את הרעיון של יצירת מופע ביחד. למיומנה מספר מופעים: "מיומנה" - המופע הראשון והקלאסי, "אדרבא" – מופע לילדים, "בחונטוס" שיתוף פעולה מוזיקלי-תאטרלי ייחודי עם דייוויד ברוזה, "BE" - ורסיה מיוחדת לתיאטרון אוף ברודוויי בניו יורק, "זרמים" – מופע חוץ מיוחד לפסטיבל האורות בירושלים, "רקונטו" – הסיפור מאחורי קבוצת מיומנה, מופע מיוחד לספרד, "מומנטיטו" – פנטסיה מוזיקלית לילדים, "מומנטום" בה נחקרו הגבולות בין האמן והטכנולוגיה ו-GAME ON - מופע משותף עם הבלט הישראלי בהשראת פולחן האביב של סטרווינסקי ובכוריאוגרפיה של עידו תדמור. מדיה וקבצים בנושא מיומנה בוויקישיתוף אתר האינטרנט הרשמי של מיומנה מיומנה, באתר MusicBrainz (באנגלית) מיומנה, באתר Discogs (באנגלית) מיומנה, באתר Songkick (באנגלית) עדי קליין, קפה עם אילון נופר, מייסדת מיומנה, 6 באפריל 2011 יואב בירנברג, "העובדה שמיומנה עדיין קיימת היא נס", באתר "ידיעות אחרונות", 29 במאי 2019 https://www.facebook.com/Mayumana.momentum להיות מיומנה, באתר ynet‏
קבוצת ארמיות מרכז

קבוצת ארמיות מרכז (בגרמנית: Heeresgruppe Mitte) היה שמן של שתי קבוצות ארמיות בוורמאכט, שלחמו בחזית המזרחית במלחמת העולם השנייה. הקבוצה הראשונה שנקראה כך נוסדה ב-22 ביוני 1941 בעת מבצע ברברוסה. יעדה של קבוצת הארמיות במבצע היה לכבוש את מוסקבה. הודות להתנגדות סובייטית עיקשת הגרמנים הפסידו בקרב על מוסקבה ולא כבשו את העיר. במהלך 1942 קבוצת ארמיות מרכז נלחמה כנגד קבוצות פרטיזנים בעורף הצבא הגרמני (בתחילת 1943 מוערך מספרם בכ-250,000). פרטיזנים אלו הורכבו מחיילים שניצלו מהכיתור הגדול של הכוחות הסובייטים ב-1941, מתאים שאומנו מבעוד מועד מלפני המלחמה ומאנשי המפלגה הקומוניסטית שנמלטו מידי הגסטאפו. הסטאבקה פיקד עליהם באופן ישיר והם היוו מטרד וחיבלו בקווי התקשורת והאספקה של הורמאכט. קבוצת הארמיות פעלה במספר מבצעים מיוחדים שבהם נהרגו אלפי פרטיזנים מידי הגרמנים. ב-1943 השתתפה קבוצת ארמיות מרכז בקרב קורסק ונלחמה בהצלחה כנגד כוחות הצבא האדום בשנים 1943–1944 אך במבצע בגרטיון שתפס את הפיקוד הגרמני בהפתעה, חרץ יתרון מספרי סובייטי עצום (2.5 מיליוני חיילים סובייטים אל מול חצי מיליון חיילים גרמנים) את גורלה של קבוצת ארמיות מרכז. 350,000 חייליה נשבו במהלך המבצע וקבוצת הארמיות עצמה הושמדה. במהלך ינואר 1945 לחמה קבוצת הארמיות בפיקוד לותר רנדוליץ בקרבות הקשים בפרוסיה המזרחית. ב-25 בינואר 1945 שונה שמה של קבוצת ארמיות מרכז לקבוצת ארמיות צפון לאחר כיתורה על ידי הסובייטים בקניגסברג ואילו קבוצת ארמיות A קיבלה את הכינוי קבוצת ארמיות מרכז כשעליה מפקד הגנרל הגרמני פרדיננד שרנר. בשלב זה של הלחימה היה היתרון המספרי הסובייטי עצום (יחס של 9 חיילים סובייטים לחייל גרמני אחד). קבוצת הארמיות נלחמה בסלובקיה, פולין, במבצע מוראביה–אוסטרבה, במהלך הקרב על ברלין והקרב על פראג. בפראג נכנעו שארית כוחות קבוצת ארמיות מרכז לסובייטים ב-11 במאי. במאי 1945 שרנר נטש את הפיקוד על קבוצת הארמיות וב-18 במאי נעצר על ידי האמריקנים. פדור פון בוק (22 ביוני 1941 - 20 בדצמבר 1941) גינטר פון קלוגה (19 בדצמבר 1941 - 12 באוקטובר 1943) ארנסט בוש (12 באוקטובר 1943 - 28 ביוני 1944) ולטר מודל (28 ביוני 1944 - 16 באוגוסט 1944) גאורג-הנס ריינהרדט (16 באוגוסט 1944 - 17 בינואר 1945) פרדיננד שרנר (17 בינואר 1945 - 11 במאי 1945) קבוצת ארמיות מרכז, באתר lexikon-der-wehrmacht (בגרמנית) אנטוני ביוור, מלחמת העולם השנייה, ידיעות ספרים, 2014, עמ' 282
טרה סטרונג

טרה סטרונג (באנגלית: Tara Strong; נולדה ב-12 בפברואר 1973) היא שחקנית ומדבבת יהודייה-קנדית. אחת המדבבות הפעילות ביותר בטלוויזיה ובמשחקי וידאו בצפון אמריקה. נולדה בשם טרה צ'ארנדוף (Tara Charendoff) בטורונטו, אונטריו, קנדה לסיד ולוסי צ'רנדרוף, הורים יהודים שהוריהם היגרו מרוסיה. הוריה ניהלו חנות ממתקים בשם "הקוסם", ואביה עבד גם כרוקח. כשהייתה בת 4, היא ניגשה לאודישן בבית ספר למשחק ומשם דרכה הייתה סלולה לדיבוב. היא עבדה בתיאטרון היידיש, ושיננה את השורות שלה באופן פונטי מאחר שאינה דוברת יידיש. כשהייתה בת 20, עברה צ'ארנדוף להתגורר בלוס אנג'לס. צ'ארנדוף הייתה שותפה לחדר של השחקנית נב קמפבל. שתיהן נבחנו לאותו תפקיד של האחות האמצעית ג'וליה בסדרה "שולחן לחמישה" וקמפבל זכתה בו. סטרונג הופיעה לפרק אחד בסדרה כאשר גילמה את לורנה. בשנת 1999 החלה לצאת עם שחקן העבר האמריקאי קרייג סטרונג ובמאי 2000 הם התחתנו. טרה צ'ארנדוף שינתה את שמה לטרה סטרונג. ב-2002 נולד בנם סמי וב-2004 נולד בנם איידן. המשפחה התגוררה בלוס אנג'לס. ב-2019 נפרדו וב-2022 התגרשו. סטרונג היא טבעונית. מדיה וקבצים בנושא טרה סטרונג בוויקישיתוף אתר האינטרנט הרשמי של טרה סטרונג טרה סטרונג, ברשת החברתית פייסבוק טרה סטרונג, ברשת החברתית אקס (טוויטר) טרה סטרונג, ברשת החברתית אינסטגרם טרה סטרונג, ברשת החברתית טיקטוק טרה סטרונג, סרטונים בערוץ היוטיוב טרה סטרונג, ברשת החברתית Goodreads טרה סטרונג, במסד הנתונים הקולנועיים IMDb (באנגלית) טרה סטרונג, באתר AllMovie (באנגלית) טרה סטרונג, באתר Rotten Tomatoes (באנגלית) טרה סטרונג, באתר Metacritic (באנגלית) טרה סטרונג, במסד הנתונים הקולנועיים KinoPoisk (ברוסית) טרה סטרונג, באתר אפל מיוזיק (באנגלית) טרה סטרונג, באתר ספוטיפיי טרה סטרונג, באתר סאונדקלאוד (באנגלית) טרה סטרונג, באתר Last.fm (באנגלית) טרה סטרונג, באתר AllMusic (באנגלית) טרה סטרונג, באתר MusicBrainz (באנגלית) טרה סטרונג, באתר דיזר טרה סטרונג, באתר Discogs (באנגלית) טרה סטרונג, באתר Genius TFW2005 Interviews Transformers Animated Voice Actor Tara Strong, Transformer World 2005 - TFW2005.COM, ‏2008-02-22 (באנגלית אמריקאית)
מסקל

מסקל או מזקל (בספרדית: Mezcal מנאוואטל Mexcalli "ליקר") הוא משקה אלכוהולי מקסיקני המיוצר מצמח האגבה. משמעות השם בנאוואטל היא ״אגווה מבושל בתנור״. מסקל הוא למעשה כל משקה אלכוהולי מבוסס אגבה שאינו טקילה. את המסקל ניתן להפיק ממינים שונים של צמח האגבה המספקים טעמים וניחוחות שונים למשקה. המסקל הנמכר ביותר במקסיקו הוא הגוסאנו רוחו. מסקל מיוצר מצמח האגבה אשר מכונה במקסיקו מאגיי (maguey). במחוז טקילה המקומיים מכנים את הצמח מסקל. לאחר הבשלת הצמח, תהליך העשוי להימשך בין 7 ל-15 שנים תלוי במין האגבה, הוא נקצר על ידי חקלאי אגבה, מאגיירוס (magueyeros). העלים נקצצים באמצעות סכין ארוכה, המכונה קואה דה חימה (coa de jima), כך שנשארות רק ליבות הצמח המכונות פינייס (piñas - אננס) בשל הדמיון הוויזואלי לאננס. ליבות האגבה הן חומר הגלם של המזקל, הן מבושלות, מרוסקות ולאחר מכן עוברות תהליך התססה ויישון. באופן מסורתי הליבות נאפות בבורות אבן גדולים בצורת חרוט (בקוטר של 3–4 מטר). כמטר מעוקב של גזעי עץ אלון מונחים בתחתית ועליהם אבנים בקוטר 15 ס"מ, העץ נשרף והופך את האבנים ללוהטות. לאחר מכן הליבות נערמות בגובה מטר מעל האדמה ומכוסות בעלי בננה, סיבים מתהליכים קודמים או עלי אגבה, מעל בשטיחים מסיבי דקל ולבסוף אדמה. הליבות מבושלות במשך 3 עד 5 ימים. תהליך זה הופך את העמילנים לסוכרים ומאפשר לליבות לספוג ניחוחות מהאדמה והעשן העוטפים את האבנים. לאחר הבישול הליבות מונחות לשבוע, לאחר מכן הן מונחות בתוך טבעת אבן בקוטר 4 מטר כאשר גלגל אבן המחובר לעמוד במרכז נמשך על ידי סוס או חמור ומועך את הליבות. יצרנים מודרניים מבשלים את הליבות באדי קיטור בתוך תנורי פלדת אל-חלד ענקיים ומועכים אותם באמצעות ציוד מכני. העיסה מועברת למכלי עץ בנפח 1000–2000 ליטר ו-5%-10% מים מוספים לתערובת. הממשלה המקסיקנית דורשת שהתערובת תכיל לפחות 80% אגבה. בשלב זה מוספים קני סוכר וסוכר תירס. במזקקות קטנות התערובת מושארת להתססה טבעית באוויר הפתוח 4–30 ימים על ידי מיקרובים הנמצאים באוויר. יצרנים תעשייתיים מוסיפים מאיצים כימיקלים כמו שתנן או אמוניום סולפט. לאחר שלב ההתססה העיסה מזוקקת פעמיים. מהזיקוק הראשון מתקבל אלכוהול ברמה נמוכה. לאחר הזיקוק הראשון המיכל מנוקה מהסיבים והאלכוהול שהתקבל מוחזר לזיקוק נוסף. בשלב זה המסקל מבוקבק או מועבר ליישון. המסקל מתיישן מהר ביחס לכהילים אחרים. הוא מיושן בחביות עץ למשך חודשיים עד 7 שנים. ככל שהוא מיושן יותר כך צבעו כהה יותר וטעמו עז יותר. דרגות יישון: חובן (Joven - צעיר) או בלאנקו (Blanco - לבן) - מסקל שקוף, מיושן פחות מחודשיים. רפוסדו (Reposado - נח) - התיישן בין חודשיים לשנה. אנייחו (Añejo - מיושן) - התיישן לפחות שנה בחביות עץ לא גדולות יותר מ-350 ליטר. את המסקל שותים בדרך כלל נקי אם כי ניתן למצוא אותו בקוקטיילים או בשילוב עם משקאות אחרים. המסקל מוגש בליווי פרוסות תפוז, לימון, ליים ואבקת צ'ילי. ישנם עצמים שמקובל להכניס לבקבוקי מסקל. ביניהם תולעים, עקרבים ופסלי זכוכית קטנים. הידועה מכולם היא "התולעת" – לרווה של עש צ'יניקיל (Chinicuil) או גוסאנו רוחו (Gusano Rojo). מדיה וקבצים בנושא מסקל בוויקישיתוף גיא קידר, מזקל - מקסיקני עצבני, באתר ynet, 5 באוגוסט 2005 Gusano Rojo Tequila Mezcal 750ml
א-סולח

האם התכוונתם ל... סאמי א-סולח – ראש ממשלת לבנון בחמש קדנציות, לראשונה ב-1942 ריאד א-סולח – ראש ממשלת לבנון בשתי קדנציות, לראשונה ב-1943 רשיד א-סולח – ראש ממשלת לבנון בשתי קדנציות, לראשונה ב-1974
מאקה-מאקה (כוכב לכת ננסי)

136472 מאקֶה-מאקֶה (שם מלא: 136472 מאקה-מאקה; באנגלית: 136472 Makemake; סמל: ) הוא כוכב לכת ננסי השלישי בגודלו במערכת השמש והוא מוגדר כגוף טרנס-נפטוני באזור חגורת קויפר. שטח פניו של מאקה-מאקה כ־40% משטח פני פלוטו, מרחקו הממוצע מהשמש כ-46.8 יחידות אסטרונומיות ובהירות נראיתו הנראית 16.7. הוא נקרא על שמו של האל מאקה-מאקה - בורא העולם על פי המיתולוגיה של ילידי אי הפסחא, משום שהכוכב התגלה בסמוך לחג הפסחא. למאקה-מאקה יש ירח אחד שהתגלה בתצפיות של טלסקופ החלל האבל באפריל 2015, שתוצאותיהן הוכרזו שנה לאחר מכן באפריל 2016. קוטר הירח נאמד בכ-160 ק"מ. מדידות מדויקות יותר של הירח יאפשרו למדוד בצורה מדויקת את הצפיפות של מאקה-מאקה. מאקה-מאקה התגלה ב־31 במרץ 2005 על ידי מייקל בראון, צ'אד טרוחיו ודייוויד רבינוביץ. עם גילויו הוא קיבל את הסימון 2005 FY9, בשלב מאוחר יותר קיבל את המספר האסטרונומי 136472, וב־11 ביוני 2008 הוא קיבל את שמו הנוכחי בהחלטת איגוד האסטרונומיה הבינלאומי ונכנס לרשימת המועמדים לקבלת סיווג של ככוכב לכת ננסי (פלוטואיד). בחודש יולי 2008 הוחלט לבסוף שהוא אכן עומד בקריטריונים והוא קיבל מעמד של כוכב לכת ננסי. מדיה וקבצים בנושא מאקה-מאקה בוויקישיתוף אליסף קוסמן, ‏מאקה-מאקה לא לבד: טלסקופ החלל האבל גילה ירח שחג סביב כוכב הלכת הננסי, באתר "הידען", 29 באפריל 2016 מאקה-מאקה, באתר אנציקלופדיה בריטניקה (באנגלית) JPL/NASA (2015-04-22). "What is a Dwarf Planet?". Jet Propulsion Laboratory. נבדק ב-2022-01-19. Mike Brown's Planets Hubble Discovers Moon Orbiting the Dwarf Planet Makemake, אתר נאס"א, 26 באפריל 2016 DISCOVERY OF A MAKEMAKEAN MOON, פרקר, בואי, גרנדי, נול, מתאריך 25 באפריל 2016 אבי בליזובסקי, ‏כוכב לכת ננסי (ופלוטואיד) חדש: מאקה-מאקה, באתר "הידען", 16 ביולי 2008 ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
סוד הגן הנעלם (סרט, 1993)

סוד הגן הנעלם הוא סרט קולנוע המבוסס על ספר הילדים סוד הגן הנעלם של פרנסס הודג'סון ברנט. הסרט יצא ב-20 בינואר 1994 בבריטניה וב-11 במרץ 1994 בישראל. סרט נוסף על אודות הספר יצא בחודש אפריל בשנת 2020 (ראו סוד הגן הנעלם סרט משנת 2020). מרי לנוקס מתייתמת מהוריה ועוברת מביתה בהודו לבית דודהּ באנגליה. מרי, מפונקת אך מוזנחת על ידי הוריה, משתעממת בביתה החדש. היא מוצאת את המפתח ואת הדלת לגן של דודתה שנפטרה 10 שנים קודם ובעזרתו של דיקון, אחיה של עוזרת הבית מרתה, מטפחת את הגינה המוזנחת ומחזירה אותה לחיים. אל בן דודה של מרי, קולין, תמיד התייחסו כאל יצור חולה ושברירי. בסביבתו לבשו כולם מסכות רפואיות על מנת למנוע העברת מחלות. ההגזמה הזאת גרמה להתפתחותו של קולין לילד תובעני, מפונק וחסר ישע. למרות הניסיונות של מנהלת הבית למנוע זאת, מרי מגלה את קולין ומנסה לתקשר איתו למרות אישיותו המפונקת. משום שמרי הייתה גם היא ילדה מפונקת, גישתה, שהייתה שונה מאוד מגישתם של שאר עובדי הבית, השפיעה הרבה יותר על קולין. בזכותה של מרי, קולין יוצא מחדרו ונחשף לאוויר שבחוץ. לאט לאט הוא לומד ללכת ומרי, דיקון וקולין מבלים הרבה זמן בגן הסודי. קולין משתוקק לכך שאביו יראה אותו במצבו הנוכחי והשלישייה מבצעת "קסם". אביו מקצר את מסעו וחוזר לביתו. תחושת בטן שולחת אותו לגן של אשתו ושם לתדהמתו הוא פוגש את בנו, הולך על שתי רגליו. בספר הוריה של מרי מתים ממחלה ואילו בסרט הם נהרגים ברעידת אדמה. בספר מרי חיוורת ואילו בסרט הופעתה בריאה יותר. בספר, אימו של קולין היא אחותו של אביה של מרי ואילו בסרט הייתה אחותה התאומה של אמה של מרי. בספר מרי מוצאת את המפתח לגן הנעלם באדמה ליד הגן ואילו בסרט המפתח נמצא זמן מה קודם לכן, בחדרה של דודתה שנפטרה, וכשמרי מוצאת את הדלת לגן הנעלם היא נזכרת במפתח. בספר מרי מוצאת את דלת הגן כשהרוח נושבת על הצמחים שכיסו את הדלת ומגלה אותה, ואילו בסרט ציפור מראה למרי היכן נמצאת הדלת. בסרט גברת מדלוק קשוחה בהרבה מדמותה בספר. בסרט מרומז קשר רומנטי בין מרי ודיקון ושל קולין כלפי מרי, שלא קיים בספר כלל. בספר דיקון הוא ג'ינג'י ובסרט יש לו שיער חום כהה. בספר אימו של קולין ישבה על עץ כשענף נשבר וכתוצאה מכך היא נופלת ומתה. בסרט היא נופלת מנדנדה. בספר, קולין הוא זה שדומה לאימו, ואילו בסרט, מרי היא זו שדומה לה. בספר "נעלי קולנוע" מאת נואל סטריטפילד מתוארת ילדה בשם ג'יין המשחקת בגרסה הקולנועית לספר סוד הגן הנעלם בתפקיד מרי. מדיה וקבצים בנושא סוד הגן הנעלם בוויקישיתוף "סוד הגן הנעלם", במסד הנתונים הקולנועיים IMDb (באנגלית) "סוד הגן הנעלם", באתר נטפליקס "סוד הגן הנעלם", באתר AllMovie (באנגלית) "סוד הגן הנעלם", באתר Rotten Tomatoes (באנגלית) "סוד הגן הנעלם", באתר Box Office Mojo (באנגלית) "סוד הגן הנעלם", באתר אידיבי "סוד הגן הנעלם", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
ישראל באולימפיאדת ברצלונה (1992)

משלחת ישראל לאולימפיאדת ברצלונה (1992) כללה 30 ספורטאים שהתחרו ב-10 ענפי ספורט. לראשונה ישראלים זכו במדליות אולימפיות - יעל ארד במדליית כסף ואורן סמדג'ה במדליית ארד. נושא דגל ישראל בטקס הפתיחה היה השייט אלדד אמיר. ישראל במשחקים האולימפיים אולימפיאדת ברצלונה (1992) מדיה וקבצים בנושא ישראל באולימפיאדת ברצלונה בוויקישיתוף